хумористични анекдоти за Египет
Бяга Моисей с евреите от Египет стигат до Мъртво море. Спрели и се чудят какво дa правят и как да продължат. Излиза експертът по логистика:
– Да построим кораби и да преплуваме!
Естествено, предложението е отхвърлено като много неадекватно.
Излиза експертът по човешки ресурси:
– Да изберем най-добрите, които да преплуват морето и да дадат начало на нов род!
И това предложение е отхвърлено.
Египетската войска в далечината вдига облак пясък – преследвачите приближават.
Излиза тогава PR експерта и казва на Моисей:
– Виж сега, имам гениално предложение – удряш с жезъла, морето се отваря, ние минаваме, водата се затваря зад нас и египтяните остават със зяпнала уста!
– И как мислиш ще го направя тоя номер – пита Моисей?
– А, как ще го направиш си е твой проблем. Но ако успееш – гарантирам ти 10 страници в Стария завет!